
. ΠΟΛΕΟΔΟΜΙΑ, 

ΔΙΑΤΑΓΜΑ 

Έγκριση του ρυμοτομικού σχεδίου της ναυτιλιακής βιομηχανικής πε¬ 
ριοχής Πλατυγιαλίου της Ελληνικής Τράπεζας Βιομηχανικής Ανα- 
πτύξεως Α.Ε. (ΕΤΒΑ Α.Ε.) που βρίσκεται στα διοικητικά όρια της 
κοινότητας Αστακού (Ν. Αιτωλοακαρνανίας) και καθορισμός όρων 
και περιορισμών ίδμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 2 και 3) του Ν. 742/1977 «Περί 
τροποποιήσέως και συμπληρώσεως του Ν. 4458/1965 «Περί βιο¬ 
μηχα¬ 
νικών περιοχών και ρυθμίσεως συναφών θεμάτων» (Α' 319). 

2. Τις διατάξεις του άρθρου 2 (παρ. 3) τουΝ. 947/1979 «Περί οικι¬ 
στικών περιοδών» (Α' 169). 

3. Τις διατάξεις των άρθρων 7, 8,9, 16 και 21 του Ν. 1577/1985 
«Γενικός Οικοδομικός Κανονισμός» (Α’ 210) όπως μεταγενέστερα τρο¬ 
ποποιήθηκαν με το άρθρο 13 (παρ. 1) του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (Α' 141) και με το άρθρο 1 (παρ. 3, 4) του Ν. 1772/ 
1988 «Τροποποοίηση διατάξεων του Ν. 1577/1985 ΓΟΚ και άλλες 
σχετικές διατάξεις (Α' 91). 

4. Τις διατάξεις των άρθρων 2, 3 και 7 του Ν. 1032/1980 «Περί 
συ- 

στάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις των άρθρων 23 (παρ. 1 εδ. ιδ) και 24 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Τις διατάξεις των άρθρων 9, 10 (παρ. 3) και 13 του Π.Δ/τος 
437/1985 «Καθορισμός και ανακατανομή των αρμοδιοτήτων των 
Υπουργείων» (Α' 157). 

7. Τις διατάξεις των άρθρων 1 (εδ. α) και 2 παρ. 1 κεφ. Β του Π.Δ/ 
τος 456/1985 «Μεταφορά αρμοδιοτήτων υπηρεσιών και προσωπικού 
στα Υπουργεία Περιβάλλοντος, Χωροταξίας και Δημοσίων Έργων Βιο¬ 
μηχανίας Ενέργειας και Τεχνολογίας κ.λπ.» (Α' 163). 

8. Τις διατάξεις του Π.Δ/τος 229/1986 «Σύσταση και οργάνωση 
της Γενικής Γραμματείας Βιομηχανίας» (Α' 96). 

9. Τις διατάξεις του από 10.4.1981 Π.Δ/τος «Περί καθορισμού 
όρων και περιορισμών δομήσεως Βιομηχανικών περιοχών της Χώρας 
κ.λπ.» (Δ' 227). 

10. Την υπ’ αριθ. 173/11.4.1984 κοινή απόφαση των Υπουργών 
Εθνικής Οικονομίας και Χωροταξίας, Οικισμού και Περιβάλλοντος 
«Καθορισμός των ορίων τμήματος της Βιομηχανικής περιοχής Μεσο¬ 
λογγίου για την εγκατάσταση ναυπηγοεπισκευαστικών και συναφών 
βιομηχανικών δραστηριοτήτων» (Β' 238). 

11. Τις υπ’ αριθ. 132/1987,172/1988 και 182/1988 γνωμοδο¬ 
τήσεις του Κεντρικού Συμβουλίου Χωροταξίας, Οικισμού και Περιβάλ¬ 
λοντος. 

12. Την υπ’ αριθ. 237/1989 γνωμοδότηση του Συμβουλίου της 
Επικράτειας, με πρόταση των Υπουργών Περιβάλλοντος, Χωροταξίας 


και Δημοσίων Έργων και Βιομηχανίας, Ενέργειας και Τεχνολογίας, 
αποφασίζουμε: 

Άρθρο 1 

Εγκρίνεται το ρυμοτομικό σχέδιο της Ναυτιλιακής Βιομηχανικής πε¬ 
ριοχής Πλατυγιαλίου (Τμήμα ΒΙΠΕ Μεσολογγίου) της Ελληνικής Τρά¬ 
πεζας Βιομηχανικής Αναπτύξεως Α.Ε. (ΕΤΒΑ Α.Ε.) που βρίσκεται στα 
διοικητικά όρια της κοινότητας Αστακού (Ν. Αιτωλοακαρνανίας) με τη 
δημιουργία: α) των υπ’ αριθ. 1, 2, 3, 4, 5, 8, 9, 10, 11, 12, 13, 14, 
15,16,16α και 17 οικοδομικών τετραγώνων για την ανέγερση βιομη¬ 
χανικών κτιρίων, β) του υπ’ αριθ. 6 οικοδομικού τετραγώνου για την 
ανέγερση κοινοχρήστων εξυπηρετήσεων, τελωνειακών εγκαταστάσεων 
και τη διαμόρφωση πρασίνου, γ) του υπ’ αριθ. 7 οικοδομικού τετραγώ¬ 
νου ως χώρου για κατοικίες προσωπικού και δ) του υπ’ αριθ. 18 οικοδο¬ 
μικού τετραγώνου ως χώρου για την εγκατάσταση της κεντρικής μονά¬ 
δας καθαρισμού αποβλήτων (Μ.Κ.Α) όπως φαίνονται στα σχετικά δύο 
(2) χρωματισμένα πρωτότυπα διαγράμματα σε κλίμακα 1:2.000, που 
θεωρήθηκαν από τον Προϊστάμενο της Δ/νσης Τοπογραφικών Εφαρμο¬ 
γών με την ; υπ’ αριθ. 44766/1989 πράξη του και που συνοπτικά τους 
αντίτυπα δημοσιεύονται με το παρόν διάταγμα. 

Άρθρο 2 

Τα ελάχιστα όρια εμβαδού και προσώπου, καθώς και οι λοιποί όροι 
και περιορισμοί δόμησης των οικοπέδων των παραπάνω οικοδομικών 
τετραγώνων καθορίζονται κατά τομείς Α, Β και Γ ως εξής: 

Α. Τομέας Α: (περιλαμβάνει τα υπ’ αριθ. 1, 2,3,4, 5, 8, 9,10,11, 
12, 13, 14, 15, 16, 16α και 17 οικοδομικά τετράγωνα). 

1) Ελάχιστο πρόσωπο: τριάντα (30) μέτρα. 

Ελάχιστο εμβαδόν: δύο χιλιάδες (2.000) τ.μ. 

2) Μέγιστο ποσοστό κάλυψης: Εξήντα τοις εκατό (60%) της επιφά¬ 
νειας των οικοπέδων. 

3) Συντελεστής δόμησης: δύο (2). 

4) Η απόσταση των κτιρίων από τις ρυμοτομικές γραμμές ορίζεται σε 
δέκα (10) μέτρα και από τα πλάγια και οπίσθια όρια του οικοπέδου σε 
πέντε (5) μέτρα εκτός αν προκύπτουν μεγαλύτερες αποστάσεις (Δ) σύμ¬ 
φωνα με τις διατάξεις Γ.Ο.Κ./85. 

Β. Τομέας Β: (Περιλαμβάνει τα υπ’ αριθ. 6 και 18 οικοδομικά τετρά¬ 
γωνα). 

1. Τα οικόπεδα θεωρούνται άρτια και οικοδομήσιμα με όποιες δια¬ 
στάσεις και εμβαδόν διανέμονται από τον οιντίστοιχο φορέα. 

2. Μέγιστο ποσοστό κάλυψης: τριάντα τοις εκατό (30%) της επιφά¬ 
νειας των οικοπέδων. 

3. Συντελεστής δόμησης: οκτώ δέκα (0,8). 

4. Η απόσταση των κτιρίων από τις ρυμοτομικές γραμμές ορίζεται σε 
α) τριάντα (30) μέτρα για το Ο.Τ. 6 και β) δέκα (10) μέτρα για το 
Ο.Τ. 18. 

Από τα πλάγια και οπίσθια όρια του οικοπέδου η απόσταση των κτι¬ 
ρίων ορίζεται σε πέντε (5) μέτρα εκτός αν προκύπτουν μεγαλύτερες απο¬ 
στάσεις (Δ) σύμφωνα με τον ΓΟΚ/85. 

Γ. Τομέας Γ: (Περιλαμβάνει το υπ’ αριθ. 7 οικοδομικό τετράγωνο). 

1. Μέγιστο ποσοστό κάλυψης: είκοσι τοις εκατό (20%) της επιφά¬ 
νειας του οικοδομικού τετραγώνου. 

2. Συντελεστής δόμησης: τέσσερα δέκατα (0,4). 

3. Η απόσταση των κτιρίων από τις ρυμοτομικές γραμμές ορίζεται σε 
τριάντα (30) μέτρα. 

Δ. Τα χτίσματα κοινωφελών εγκαταστάσεων (υποσταθμοί ΔΕΗ, τη¬ 
λεφωνικό κέντρο ΟΤΕ, αντλιοστάσια, δεξαμενές αποθήκευσης νερού 
κ.λπ.) που απαιτούνται για τη λειτουργία των έργων υποδομής (δίκτυα 
ύδρευσης, αποχέτευσης κ.λπ.) της 6ΙΠΕ ανεγείρονται ανεξαρτήτως το¬ 
μέα με τους εξής όρους και περιορισμούς δόμησης: 

1) Ελάχιστο πρόσωπο: δέκα (10) μ. 

Ελάχιστο εμβαδόν: εκατό (100) τ.μ. 

2) Μέγιστο ποστό κάλυψης: Εβδομήντα τοις εκατό (70%) της επι¬ 
φάνειας των οικοπέδων. 

3) Συντελεστής δόμησης: ένα (1). 

Ε. 1. Δεν απαιτείται η τήρηση των καθοριζομένων στους 3 τομείς 
αποστάσεων από τα όρια των οικοπέδων, προκειμένου για ειδικές κατα¬ 
σκευές απαραιτήτων λειτουργικών εγκαταστάσεων, όπως καπνοδόχοι 
κ.λπ. 

2. ΤΑφϊστάμενα παλαιά κτίσματα εντός των ορίων της βιομηχανι¬ 


κής περιοχής θεωρούνται νομίμως υφιστάμενα στις θέσεις που βρίσκο¬ 
νται και με τις διαστάσεις που έχουν. Επιτρέπεται η επισκευή των κτι¬ 
ρίων αυτών χωρίς μεταβολή των εξωτερικών διαστάσεών τους με 
χρήση κοινοχρήστων εξυπηρετήσεων, εφόσον ο αρμόδιος φορέας θεωρε 
σκόπιμη τη διατήρησή τους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή τοι 
στην εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση του παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡ. ΧΩΡ/ΞΙΑΣ & ΔΗΜ. ΕΡΓΩΝ ΒΙΟΜ. ΕΝΕΡΓ. & ΤΕΧ/ΓΙΑΣ 

ΣΩΤΗΡΗΣ ΚΟΥΒΕΛΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

